Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 623/11/1104	Bratislava IV, 21.4.2013
EEČ : 2-11-45-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX, XXXXX
3.	XXXXX
	dátum narodenia: XXXXX
	miesto narodenia: XXXXX
Obsahom zmieru je:
Obvinená XXXXX vyhlásila, že spáchala skutok, za ktorý je tresne stíhaná .

Škoda spôsobená predmetným prečinom maloletému  poškodenému XXXXX, resp. jeho zákonnej zástupkyni XXXXX bola obvinenou uhradená v plnom rozsahu uplatnenom zákonnou zástupkyňou maloletého poškodeného (čiastkou v hodnote 149,- €). Zákonná zástupkyňa maloletého poškodeného súhlasila so zmierom a vyhlásila, že týmto sú jej nároky v predmetnej veci celkom uspokojené.

	Poškodenej XXXXX zastúpenej splnomocneným zástupcom XXXXX, bola v plnom rozsahu uhradená škoda vo výške 848,38 € za poskytnutú zdravotnú  starostlivosť pre maloletého poškodeného a splnomocnený zástupca vyjadril súhlas so zmierom. 

	Obvinená zložila  na účet Okresnej prokuratúry Bratislava IV peňažnú sumu na všeobecne prospešné účely vo výške 200,- € dňa 22.01.2013.

	Z uvedenej peňažnej sumy patrí štátu na  peňažnú pomoc obetiam trestnej činnosti  50 %  ( t.j. 100,- €) a 50 % ( t.j. 100,- €)  patrí XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom KR PZ v Bratislave pod spisovou značkou KRP-94/ODN4-BA-2011.
dňa 21.06.2011 o 17.30 h pri odbočovaní s osobným motorovým vozidlom zn. Chevrolet Cruze, EČ: PK - 447CO v Bratislave, z  ulice Čsl. Tankistov na Gbelskú ulicu, vošla na priechod pre chodcov na Gbelskej ulici aj napriek tomu, že  nemala náležitý výhľad na celú šírku priechodu pre chodcov v dôsledku v protismernom jazdnom pruhu  stojaceho iného osobného motorového vozidla, čím obvinená  porušila § 3 ods. 2 písm. a/ zák. č. 8/2009 Z.z. o cestnej premávke, pretože sa takto nesprávala dostatočne ohľaduplne a disciplinovane, aby neohrozila bezpečnosť cestnej  premávky a neprispôsobila svoje správanie situácii v cestnej premávke a takto tiež porušila § 4 ods. 1 písm. e/ zák. č. 8/2009 Z.z., pretože nedbala na zvýšenú opatrnosť voči cyklistom a chodcom, deťom a následne nevenovala dostatočnú pozornosť sledovaniu situácie na ceste, čím porušila § 4 ods. 1 písm. c/ zák. č. 8/2009 Z.z. a oneskorene reagovala na skutočnosť, že  z oblasti pre obvinenú zakrytého výhľadu vošiel maloletý poškodený XXXXX, narodený XXXXX, pohybujúci sa po priechode pre chodcov na detskom bicykli bez pedálov, z ľavej strany na pravú z pohľadu obvinenej, v dôsledku čoho s vozidlom do maloletého poškodeného narazila, pričom maloletý poškodený utrpel pomliaždenie hlavy v pravej čelovej, temennej a spánkovej oblasti s opuchom a krvnou podliatinou, otras mozgu ľahkého stupňa, pomliaždenie ľavého ramena, pomliaždenie ľavého kolena a stehna s opuchom a krvnými podliatinami a zlomeninu pravej kľúčnej kosti bez posunu úlomkov, ktoré zranenia si vyžiadali  liečenie v trvaní 16 dní, pričom  liečba spočívala v kľudnom režime a obmedzení fyzickej aktivity. 

Odôvodnenie: 
	Poverený príslušník PZ Krajského riaditeľstva PZ, Odboru dopravných nehôd, Oddelenia dopravných nehôd uznesením sp. zn. ČVS: KRP-94/ODN4-BA-2011 zo dňa 06.07.2012 podľa § 206 ods.1 Tr. por. vzniesol obvinenie proti XXXXX pre prečin ublíženia na zdraví podľa § 158 Tr. zák. v podstate na tom skutkovom základe, že 

dňa 21.06.2011 o 17.30 h pri odbočovaní s osobným motorovým vozidlom zn. Chevrolet Cruze, EČ: PK - 447CO v Bratislave, z  ulice Čsl. Tankistov na Gbelskú ulicu, vošla na priechod pre chodcov na Gbelskej ulici aj napriek tomu, že  nemala náležitý výhľad na celú šírku priechodu pre chodcov v dôsledku v protismernom jazdnom pruhu  stojaceho iného osobného motorového vozidla, čím obvinená  porušila § 3 ods. 2 písm. a/ zák. č. 8/2009 Z.z. o cestnej premávke, pretože sa takto nesprávala dostatočne ohľaduplne a disciplinovane, aby neohrozila bezpečnosť cestnej  premávky a neprispôsobila svoje správanie situácii v cestnej premávke a takto tiež porušila § 4 ods. 1 písm. e/ zák. č. 8/2009 Z.z., pretože nedbala na zvýšenú opatrnosť voči cyklistom a chodcom, deťom a následne nevenovala dostatočnú pozornosť sledovaniu situácie na ceste, čím porušila § 4 ods. 1 písm. c/ zák. č. 8/2009 Z.z. a oneskorene reagovala na skutočnosť, že  z oblasti pre obvinenú zakrytého výhľadu vošiel maloletý poškodený XXXXX, narodený XXXXX, pohybujúci sa po priechode pre chodcov na detskom bicykli bez pedálov, z ľavej strany na pravú z pohľadu obvinenej, v dôsledku čoho s vozidlom do maloletého poškodeného narazila, pričom maloletý poškodený utrpel pomliaždenie hlavy v pravej čelovej, temennej a spánkovej oblasti s opuchom a krvnou podliatinou, otras mozgu ľahkého stupňa, pomliaždenie ľavého ramena, pomliaždenie ľavého kolena a stehna s opuchom a krvnými podliatinami a zlomeninu pravej kľúčnej kosti bez posunu úlomkov, ktoré zranenia si vyžiadali  liečenie v trvaní 16 dní, pričom  liečba spočívala v kľudnom režime a obmedzení fyzickej aktivity. 

Podľa § 220  ods. 1 Tr. por.  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť  trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na  náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi  na všeobecne prospešné účely, a táto peňažná  suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

	V predmetnej trestnej veci je vedené konanie o prečine ublíženia na zdraví  podľa § 158 Tr. zák., za ktorý zákon ustanovuje trest odňatia slobody až na 1 rok, teda horná hranica trestu odňatia slobody nepresahuje 5 rokov.

	Obvinená a zákonná zástupkyňa maloletého poškodeného XXXXX, XXXXX a splnomocnený zástupca poškodeného XXXXX udelili  súhlas na rozhodnutie o schválení zmieru a zastavení trestného stíhania. 

	Obvinená vyhlásila, že spáchala skutok, pre ktorý je trestne stíhaná a ktorý je popísaný vyššie.

	Nie sú tiež odôvodnené pochybnosti o tom, že vyhlásenie obvinenej o spáchaní skutku, za ktorý je stíhaná, bolo vykonané slobodne, vážne a určito. 

	Pokiaľ ide o náhradu škody, obvinená nahradila zákonnej zástupkyni maloletého poškodeného XXXXX, XXXXX škodu, ktorej náhradu od obvinenej požadovala a to kúpou trampolíny pre maloletého poškodeného v hodnote 149,-€.

Splnomocnený poškodeného XXXXX uplatnil od obvinenej za svojho splnomocniteľa nárok na náhradu škody vo výške 848,38 €. Takto uplatnená škoda bola XXXXX. nahradená.

V predmetnej trestnej veci  vystupovala v procesnom postavení poškodeného tiež XXXXX, ktorá však nedisponuje právami poškodeného podľa § 220 Tr. por. vzhľadom na ust. 225 Tr. por.
	
	Obvinená zložila na účet prokuratúry peňažnú sumu 200,- € určenú konkrétnemu adresátovi  na všeobecne prospešné účely (XXXXX), a táto peňažná  suma nie je zrejme neprimeraná závažnosti spáchaného trestného činu. Jedná sa totiž o prečin menšej závažnosti, spáchaný z nedbanlivosti, pri ktorom maloletému poškodenému nevznikli závažnejšie zranenia. 

	V súlade s § 224 ods.2 Tr. por. z peňažnej sumy určenej na všeobecne prospešné účely obvinená určila 50 % štátu na peňažnú pomoc poškodeným podľa osobitného zákona.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery je možné takýto spôsob rozhodnutia považovať za dostačujúci. 

	V tejto súvislosti je potrebné konkrétne uviesť, že obvinená je trestne stíhaná  za trestný čin menšej závažnosti, ktorá je určovaná nedbanlivostným zavinením a následkom v podobe zranení maloletého poškodeného, ktoré nedosahujú intenzitu ťažkej ujmy na zdraví a sú menej závažné. Jedná sa pritom o trestný čin, ktorého nižšia závažnosť sa odzrkadľuje aj na trestnej sadzbe ustanovenej zákonodarcom za tento trestný čin a ktorá je výrazne pod hornou hranicou trestu odňatia slobody (päť rokov), pri ktorej je ešte možné rozhodnúť o schválení zmieru a zastavení trestného stíhania. 

	Pokiaľ ide o osobu obvinenej, táto nemá v evidenčnej karte vodiča  žiadny záznam za dopravný priestupok alebo trestný čin, v Ústrednej evidencii priestupkov vedenej Ministerstvom vnútra SR nemá žiadny záznam a taktiež nemá záznam ani v registri trestov.
	
	Vzhľadom na uvedené možno konštatovať, že sú splnené zákonné podmienky uvedené v § 220 Tr. por. pre rozhodnutie o schválení zmieru a o zastavení trestného stíhania. 

	Nejedná sa tiež o žiadny z prípadov uvedených v § 220 ods. 2 Tr. por., pri ktorých je vylúčené schválenie zmieru. 

	Spravujúc sa vyššie uvedenými úvahami som rozhodol tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Remig Kubička
prokurátor